На основу Решења о банкротству стечајног судије Привредног суда у Краљеву, број предмета Ст.бр. 110/2010 од 30.11.2011. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника

**Друштво са ограниченом одговорношћу**

**за промет и услуге ТРГО КРАЉЕВО**, **Ратина-Краљево-у стечају**

МБ: 06393144; ПИБ: 100241219

**ОГЛАШАВА**

**продају имовине стечајног дужника**

**методом јавног надметања**

Непокретности стечајног дужника према Листу непокретности број 1418 и број 1784 за КО Ратина као функционална целина коју чини:

- Земљиште КП 1566/9 површине 0.63.06 ха, од чега 0.11.11 ха под зградама и 0.51.95 ха пашњак (покривен бетонском армираном плочом) све ЛН 1418 КО Ратина (у обиму удела 1/1), и део КП 1566/14 површине 0.01.04 ха у целости под зградом (у обиму удела 104/105) Лист непокрености 1784 КО Ратина. Обе парцеле су грађевинско земљиште изван грађевинског подручја у приватној својини стечајног дужника у назначеним обимима удела;

- Објекти: Зграда број 1 – зграда пословних услуга бруто површине 63 м2, Зграда број 2 – пословна зграда за коју није утврђена делатност бруто површине 406м2, зграда број 3. – пословна зграда за коју није утврђена делатност бруто површине 390м2 и зграда број 4 – пословна зграда за коју није утврђена делатност бруто површине 252 м2, све на КП 1566/9, које чине једну целину хале на ''Г'' намењене као стоваришни простор укупне бруто површине 1065 м2. Објекти су у приватној својини стечајног дужника делом изграђени према грађевинској дозволи (површине 480 м2) и делом без одобрења за градњу;

- Зграда број 1 – зграда пословних услуга – управна зграда, на КП 1566/14 бруто површине 105 м2, и нето укупне површине 172,32 м2 (приземље + поткровље). Објекат изграђен без одобрења за градњу, врста права- Држалац, облик својине – Приватна.

Почетна цена је: 8.000.000,00 динара Депозит је: 7.966.810,00 динара

Корак у надметању: 1.000.000,00 динара

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од 30.000,00 динара. Профактура се може преузети сваког радног дана у периоду од 09:00 до 13:00 часова по претходном договору са стечајним управником.
2. уплате депозит, назначен испод сваке појединачне целине, на текући рачун стечајног дужника број: 155-19180-88 код Чачанске банке ад Чачак, закључно са 22.06.2015. године или положе неопозиву првокласну банкарску гаранцију наплативу на први позив. У случају да се као депозит положи првокласна банкарска гаранција, оргинал исте се ради провере мора доставити стечајном управнику заједно са Обрасцем пријаве, најкасније 22.06.2015. године ради провере до 14:00 часова. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније 22.06.2015. године до 14:00 часова, потенцијални купци, ради правовремене евиденције, морају предати образац пријаве за учешће на јавном надметању и изјаву о губитку права на повраћај депозита, стечајном управнику.

**Јавно надметање** одржаће се дана 29.06.2015. **године** у 10:00 **часова** у просторијама Привредног суда у Краљеву, улица Цара Душана број 41.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 08:00 до 09:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 09:00 до 14:00 часова уз претходну најаву на телефон 064.32.44.577.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 3 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 3 дана од дана уплате купопродајне цене од стране проглашеног купца.

Порези и трошкови се додају на постигнуту купопродајну цену.

Oвлашћено лице: стечајни управник Мирко Петровић, контакт телефон: 064.32.44.577